както и с размери приблизително 16 × 4 × 2,5 cm.
 То е създадено с цел да бъде монтирано на пътническа седалка на въздухоплавателно средство и да изпълнява следните функции:
 —
 да действа като превключвател и блок за управление към различни външни устройства, например аудио- и видеооборудване, конзоли за видеоигри или други услуги на борда,
 —
 да осъществява телефонни обаждания чрез обществената съобщителна мрежа на борда, тъй като тя преобразува нискочестотните импулси в звукови вълни и обратно,
 —
 да чете данни от магнитни карти.
 Устройството не може да се свързва директно с комуникационната мрежа.
 8537 10 99
 Класирането се определя от разпоредбите на Общите правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8537, 8537 10 и 8537 10 99.
 Устройството не може да се свързва директно с комуникационната мрежа. Следователно класирането в позиция 8517 като телефонен или друг апарат за предаване или приемане на глас, образ или други данни, се изключва.
 Устройството е смесен продукт — машина, съставена от устройства, класирани в различни позиции в раздел XVI. Съгласно забележка 3 от раздел XVI и поради обективните си характеристики, компонентът, изпълняващ функцията на електрическо управление, изпълнява основната функция на устройството, тъй като то се използва главно за избор и управление на различни външни устройства. Следователно класирането му в позиция 8471 като четец за карти или в позиция 8518 като микрофон или високоговорител, се изключва.
 Затова артикулът се класира в код по КН 8537 10 99 — други табла, панели, конзоли, пултове, шкафове и други подобни, за електрическо управление, за напрежение, непревишаващо 1 000 V.
 